Nafarroako Parlamentuak, 2022ko irailaren 22an egindako Osoko Bilkuran, honako erabaki hau onetsi zuen: “Horren bidez, Nafarroako Berdintasunerako Institutua premiatzen du sakon dezan Nafarroako Gobernuko departamentuekin, toki entitateekin eta Nafarroako elkarteekin eta mugimendu feministarekin egiten duen lan koordinatuan, gazteei zuzenduriko premiazko neurri sorta bat ezartzeko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Berdintasunerako Institutua premiatzen du sakon dezan Nafarroako Gobernuko departamentuekin, toki entitateekin eta Nafarroako elkarteekin eta mugimendu feministarekin egiten duen lan koordinatuan, gazteei zuzenduriko premiazko neurri sorta bat ezartzeko, berdintasunean, errespetuan eta indarkeria matxisten erauzketan oinarritutako harreman afektibo-sexualei buruzko prestakuntza ematen laguntzeko”.

Iruñean, 2022ko irailaren 23an

Jarduneko lehendakaria: María Inmaculada Jurío Macaya